बीएसएनएल की तारें कटी, पाइप टूटी 3500 लोग पानी और इंटरनेट को तरसे
पावरकॉमठेकेदार की तरफ से शहर में बिजली के पोल तब्दील करने की मुहिम जहां नगर निगम पर भारी पड़ रही है वहीं शहरवासियों को परेशान होना पड़ रहा है। रविवार को डॉ. मेला राम रोड पर पाेल लगाने को किए जा रहे खड्डों के दौरान जहां वाटर सप्लाई की 6 इंच पाइप लाइन टूटी वहीं अब साथ लगती बीएसएनएल और इंटरनेट की फोन लाइन भी काट दी गई है। पानी की पाइप टूटने से जहां 3 हजार घरों में दो दिन पानी सप्लाई बंद रही। वहीं अब बीएसएनएल की तारें टूटने के कारण विशाल नगर, टैगोर नगर, पंचवटी नगर जनता नगर की फोन लाइन बंद हो गई है 1500 लोगों के घरों की इंटरनेट सेवा बंद हो गई है। जिस जगह पानी की पाइप लाइन टूटी है, उसकी के नीचे बीएसएनएल की केबल गुजरती है। ठेकेदार के कर्मी जब ड्रिल से सड़क पर खड्डा कर रहे थे, तो उन्होंने तारों को भी तोड़ दिया है। इसकी वजह 200 से अधिक कनेक्शनों की इस लाइनों को नुकसान हुआ है। डॉ. मेलाराम रोड पर पाइप लाइन मंगलवार शाम को तीसरी बार टूटी गई।
^जहां शिकायत मिली वहां त्रिवेणी से काम करवाया जा रहा है। इसमें पावरकॅाम से नुकसान की भरपाई की जाएगी इस बारे में उनके अधिकारियों को जानकारी दे दी गई है। -आरकेरंगा, एक्सईएन वाटर सप्लाई, विभाग
^पावरकॉम को पत्र लिखकर लापरवाही के बारे में जानकारी दी है वहीं कहा है कि ठेकेदार जिस इलाके में भी काम करे उसकी जानकारी वाटर सप्लाई सीवरेज बोर्ड को जरूर दंे बीडीसिंगला, ज्वाइंट कमिश्नर नगर निगम बठिंडा
^ठेकेदार शहर में काम कर रहा है लेकिन वह नियमों के तहत संबंधित विभाग से अनुमति क्यों नहीं ले रहा है इसके बारे में जानकारी हासिल की जाएगी। शहर में वाटर सप्लाई की जो पाइप ठेकेदार की तरफ से तोड़ी गई है उसकी भरपाई भी वही करेगा। -रविशंकर,एसडीओ पावरकाॅम, बठिंडा।
राजीव गांधी नगर में टूटी पानी की पाइप लाइन
इधर,राजीव गांधी नगर में बिजली के पोल की वजह से 4 इंच की वाटर सप्लाई पाइप टूट गई है। करीब दो हजार लोगों को शुक्रवार तक पानी की सप्लाई नहीं मिल सकेगी। बताया जा रहा है कि जिस जगह से पाइप फटी है, उसके ऊपर पावरकॉम के बिजली ट्रांसफार्मर लगा हुआ है। जिसका वजन अधिक होने से पाइप टूट गई है।
^लापरवाही पावरकॉम कर रहा है नुकसान उन्हें उठाना पड़ रहा है। लापरवाही के कारण लाखों रुपए का नुकसान उन्हें उठाना पड़ा है इस दौरान लोगों को जो परेशानी हुई वह अलग से। इस बारे में उन्होंने निगम अधिकारियों के साथ सीवरेज वाटर सप्लाई विभाग के अधिकारियों से बैठक कर स्थिति की जानकारी दी है इसमें सुझाव दिया है कि जो नुकसान पावरकाम कर रहा है उसकी भरपाई भी उसी से करवाई जानी चाहिए। वीवीशिवांगनी, डीजीएम त्रिवेणी इंजीनियरिंग
राजीव गांधी नगर के पास वाटर सप्लाई की पाइप की रिपेयरिग करते कर्मचारी।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva